Marit Allern

Marit Kristin Allern (født 2. juni 1949 i Sandnessjøen) er dosent i universitetspedagogikk ved UiT – Norges arktiske universitet. Hun er spesielt kjent for sitt arbeid med å etablere standarder for mappevurdering og pedagogiske mapper i akademia. Allern er initiativtaker til og faglig ansvarlig for utviklingen av konseptet «Pedagogiske mapper».

Utdannelse 
Allern tok sin cand. mag.-grad ved Universitetet i Tromsø (UiT) med fagene nordisk, historie og sosiologi. I 1983 fullførte hun hovedfag i nordisk språk og litteratur samme sted, med hovedoppgaven KRIG. En analyse av et prosjektarbeid i ungdomsskolens 9. klasse. I 2005 tok hun doktorgraden ved det samfunnsvitenskapelige fakultetet ved UiT med en studie av implementering av mappevurdering i praktisk-pedagogisk utdanning. Doktoravhandlingen hadde tittelen Individuell eller kollektiv læringsprosess? Mappevurdering i praktisk-pedagogisk utdanning.

Yrkesliv 
I starten av sitt yrkesliv arbeidet Allern flere år som lærer i ungdomsskole og videregående skole.

I 1999 ble hun fast ansatt ved Universitetet i Tromsø. I perioden 1997–98 var hun medarbeider på FUTURE-prosjektet på UNIKOM ved UiT, med ansvar for fagdidaktikk i norsk. Fra 2005 var hun førsteamanuensis ved Institutt for pedagogikk og lærerutdanning ved UiT, og ble samtidig koordinator for det universitetspedagogiske tilbudet samme sted. Fra januar 2017 har Allern ledet pilotprosjektet «Pedagogisk merittering» ved UiT.

Verv 
 2005–2009: Valgt prodekan for undervisning ved SV-fakultetet (leder for studieutvalg, medlem av fakultetsstyret og tilsettingsutvalget). 
 2011–2013: Prodekan for utdanning for Fakultet for humaniora, samfunnsvitenskap og lærerutdanning. 
 2013–2017: Faglig nestleder på Ressurssenter for undervisning, læring og teknologi (Result) 
 2017–d.d.: Leder for pilotprosjektet pedagogisk merittering på UiT
2012–2014 Medlem av Utdanningsutvalgets arbeidsgruppe for UH-pedagogikk i Universitets- og høyskolerådet
2007–2011 Medlem av styret for Høgskolen i Narvik 1.8.2007 – 1.8.2011. Oppnevnt av KD som første vara, og innlemmet i styret fra høsten 2007 og fast medlem 2009-2011
1998–2004 Medlem av den utvidete stipendkomiteen i Norsk Faglitterær forfatter- og oversetterforening (NFF)
2005–2014 Medlem av redaksjonskomiteen for UNIPED, tidsskrift for universitets- og høyskolepedagogikk
2017–? Medlem av redaksjonsrådet for tidsskriftet Högre Utbildning

Publikasjoner (utvalg) 
 2002 – «Og når jeg klarte å bli omvendt, så tror jeg nok at læringa må være god», UNIPED 24 (2) (s. 44 – 53).
 2003 – «Med én fot i det gamle?», i Dysthe, O. & Engelsen, K. S. (red.) Mapper som pedagogisk redskap. Perspektiver og erfaringer Oslo: Abstrakt forlag (s. 237 – 256). 
 2005 – Dr. polit. Tittel på avhandlinga: Individuell eller kollektiv læringsprosess? Mappevurdering i praktisk-pedagogisk utdanning, SV-FAK, UiT juni, 2005
 2007 – Innovasjonsteori og mappevurdering, nye perspektiver? i Norsk pedagogisk tidsskrift 91(1), (s. 31–42)
 2009 – Mappevurdering – bidrag til en læringskultur i endring i  Haugaløkken, O. m.fl. (red.): Tekstvurdering som didaktisk utfordring. Oslo: Universitetsforlaget (s. 55–62). 
 2011 – Scholarship of Teaching and Learning (SoTL9 i Norge. Pedagogiske mapper som bidrag til den pedagogiske diskurs. UNIPED 34 (2) (s. 20-29).
 2014 med Sandvoll, Ragnhild: «Undervisningsplanlegging» i Stray, J. H. og Wittek, L. (red.) Pedagogikk – en grunnbok. Oslo: Cappelen Damm Akademisk (s. 307–317)

Referanser   

Vitenskapelig ansatte ved Universitetet i Tromsø
Personer fra Alstahaug kommune